ka en ka ka ka ka ka ka ka ka en en ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ca es es ne en en ka en en en ka ka ka ru en en ka en en en en en en en en en en en en en en en en ka en nl ka en en ka ka ka ka ka ka ka ka ka ka ka ka en en en en en pt en en en pt pt en en en en en en en en en
ენდი უირის “კვერცხი,” ქართული თარგმანი
Date: June 23, 2016Author: litagora 1 Comment
არაფრით გამორჩეულ, მაგრამ მაინც სასიკვდილო ავტო-ავარიაში მოჰყევი. მეუღლე და ორი შვილი დაგრჩა. უმტკივნეულოდ მოკვდი. სასწრაფო დახმარება შენს გადარჩენას ცდილობდა, მაგრამ ამაოდ. სხეული ისეთი დასახიჩრებული გქონდა, რომ დამიჯერე, ჯობდა არ გადარჩენილიყავი.
და აი ზუსტად მაშინ შემხვდი.
– რა… რა მოხდა? სად ვარ?
– მოკვდი, – გიპასუხე მე ისე თითქოს არაფერი მომხდარა. სიტყვების ფრთხილად შერჩევის დრო ნამდვილად არ იყო.
– სატვირთო მანქანა მახსოვს… საჭე გაექცა…
– ჰო, მაგრამ არ ინერვიულო, ყველა კვდება
მერე ირგვლივ მიმოიხედე. გარშემო სიცარიელე იყო. მხოლოდ მე და შენ ვიყავით.
– სად ვარ ? სულ ესაა სიკვდილის შემდეგ სიცოცხლე ? – იკითხე
– ჩემი ცოლი… და ბავშვები – ჩაიბურტყუნე შენ.
– აი, ეს ძალიან მომწონს, ახლახანს დაიღუპე და სიკვდილის მერეც ოჯახზე ღელავ. ძალიან კარგია.
სრულიად მოხიბლულმა შემომხედე. შენთვის ღმერთივით ნამდვილად არ გამოვიყურებოდი. ჩვეულებრივ კაცად აღმიქვამდი. ან ქალად. ვიღაც გავლენიან ადამიანად ბუნდოვანი, გაურკვეველი სახით. უფრო დაწყებითი კლასების მასწავლებლად, ვიდრე ყოვლისშემძლე ღმერთად.
– ნუ ღელავ, – დაგამშვიდე მე.
– კარგად არიან. შვილებს შენზე მხოლოდ კარგი ემახსოვრებათ, საკმარისი დრო არ ჰქონდათ შენს შესაზიზღებლად. ცოლი იტირებს, მაგრამ შინაგანად შვებას იგრძნობს. გულახდილად, რომ გითხრა, შენი ქორწინება ისედაც ინგრეოდა. თუ დაგამშვიდებს, შემიძლია გითხრა, რომ ამ შვების გამო შენს ცოლს დანაშაულის გრძნობა ექნება.
-ოოოო…. – აღმოგხდა შენ, – და ახლა რა მოხდება? სამოთხეში ან ჯოჯოხეთში უნდა გამიშვა ან რაღაც მსგავსი ?
– არც ერთი და არც მეორე. შენი სული სხვა სხეულში გადასახლდება
– ააა, ანუ ინდუისტები მართლები იყვნენ…
– ყველა რელიგია თავისებურად მართალია – გიპასუხე – წამოდი ცოტა გავისეირნოთ.
– კონკრეტულად არსად – უბრალოდ, საუბრისას სეირნობა სასიამოვნოა
– მაშინ რა აზრი აქვს ყველაფერს ? – ხელახლა, რომ დავიბადები, სუფთა ფურცელივით ვიქნები ? უბრალოდ ჩვილი ბავშვი. ესეიგი მთელი ჩემი გამოცდილება და ყველაფერს რასაც ცხოვრებაში მივაღწიე არანაირი მნიშვნელობა აღარ ექნება.
– სულაც არა! – ვცადე შენი დარწმუნება – შენში უკვე ჩადებულია წინა სიცოცხლეების გამოცდილება და სიბრძნე. უბრალოდ, ამ კონკრეტულ მომენტში ეს ყველაფერი არ გახსოვს.
– შენი სული ბევრად უფრო დიდი, განმაცვიფრებელი და მშვენიერია ვიდრე ოდესმე წარმოგედგინა. ადამიანის ცნობიერება მხოლოდ იმის ძალიან მცირე ნაწილებს აღიქვამს რაც არსებობს. ეს რაღაცით იმას წააგავს, ჭიქაში თითი რომ შეამოწმო წყალი ცივია თუ ცხელი. შენს ნაწილს სამყაროს უზიარებ და შემდეგ მას გამოცდილებით და ცოდნით სავსე ტოვებ. 48 წლის განმავლობაში ადამიანის სხეულში იყავი, სწორედ ამიტომ ვერ გრძნობ შენი ცნობიერების დარჩენილ უზარმაზარ ნაწილს. ცოტა კიდევ, რომ გავიაროთ ნელ-ნელა გაგახსენდებოდა ის რაც წინა სიცოცხლეებში გამოიარე. თუმცა შენს სიცოცხლეებს შორის ამის გახსენებას, აზრი არ აქვს.
– სულ რამდენჯერ დავიბადე ხელახლა ?
– ძალიან ბევრჯერ. ძალიან, ძალიან ბევრჯერ. თან, ყოველ ჯერზე სხვადასხვანაირად. ამჯერად ჩვენს წელთაღრიცხვიდან 540 წელს დაიბადები და ჩინელი გლეხი გოგო იქნები – გითხარი მე.
– მოიცა, ეგ როგორ ?წარსულში მგზავნი ? – გაგიკვირდა
-ტექნიკურად კი, შეიძლება ასეც ითქვას. დრო როგორც შენ მას ასეთად აღიქვამ მხოლოდ შენს სამყაროში არსებობს. იქ საიდანაც მე ვარ ყველაფერ სხვანაირადაა.
– საიდანაც შენ ხარ ?… -მკითხე გაკვირვებულმა
– რა თქმა უნდა. მეც საიდანღაც ვარ. სულ სხვა განზომილებიდან. იქ სხვა ჩემი მსგავსებიც არსებობენ. ვიცი გინდა იცოდე როგორია იქ, მაგრამ სიმართლე გითხრა, რომც ვცადო ახსნა მაინც ვერც მიხვდები.
– ააა – აღმოგხდა იმედგაცრუებულს – მაგრამ, მოიცა, თუ სხვადასხვა ადგილებში და სხვადასხვა დროს ვიბადები, გამოდის რომ რაღაც მომენტში ჩემს თავსაც შევხვედრილვარ?…
– რა თქმა უნდა. ხშირად ხდება ხოლმე. იმის გამო, რომ ყოველი სიცოცხლე მხოლოდ საკუთარ არსებობას იაზრებს, შენ ვერც კი ხვდები, რომ ასეთ შეხვედრას ადგილი ჰქონდა.
– მაშინ რა აზრი აქვს ამ ყველაფერს?
– სერიოზულად მეკითხები? – გავოცდი – გაინტერესებს ცხოვრების აზრი რაში მდგომარეობს? არ გგონია, რომ ცოტა სტერეოტიპული მიდგომაა ?
– მემგონი აზრიანი კითხვაა, – გააგრძელე დაჟინებით.
– სიცოცხლის აზრი იმაშია, რისთვისაც მე ეს სამყარო შევქმენი, იმისთვის რომ განვითარდე.
– კაცობრიობას გულისხმობ? გინდა, რომ კაცობრიობა განვითარდეს?
– არა, არა, მხოლოდ შენ. ეს სამყარო მხოლოდ შენთვის შევქმენი. ყოველ ახალ სიცოცხლესთან ერთად, იზრდები და ვითარდები, ყოვლისმომცველ გონად/ინტელექტად იქცევი.
– მხოლოდ მე? …და სხვები?
– სხვები არ არსებობენ. ამ სამყაროში სხვა არავინაა. მხოლოდ შენ და მე
– მაგრამ დედამიწაზე ვინც ცხოვრობს….
– ყველა შენ ხარ. ყველა შენი სხვადასხვა ვერსია
– მე… მე -ყველა?
– ზუსტად, – კმაყოფილმა დაგიდასტურე და ზურგზე ხელით რბილად დაგარტყი
– მე ვარ ყველა ადამიანი, რომელსაც ოდესმე დედამიწაზე უცხოვრია?
– კი ბატონო, და ასევე ყველა ის ადამიანი რომელიც ოდესმე იცხოვრებს.
– აბრაამ ლინკოლნი ვარ? – მკითხე გაკვირვებულმა
– და ჯონ უილკს ბუთი.
– და მას შეწირული მილიონობით ადამიანიც.
– იესოც მე ვარ?
– და მისი ყველა მიმდევარიც.
– ყოველ ჯერზე ვიღაცისთვის ტკივილის მიყენებით, ტკივილს საკუთარ თავს აყენებდი. ყოველ ჯერზე როდესაც ვინმეს კეთილ საქმეს უკეთებდი, მაშინაც საკუთარი თავის მიმართ იჩენდი კეთილშობილებას. დედამიწაზე განცდილი თითოეული ბედნიერი და სევდიანი წამი მხოლოდ შენ განიცადე.
– რატომ? რისთვისაა საჭირო ეს ყველაფერი?
– იმიტომ, რომ ერთ დღესაც შენ ჩემნაირი გახდები. იმიტომ რომ შენ მე ხარ. ჩემი ნაწილი ხარ. ჩემი პირმშო.
– ღმერთიც მე ვარ? – მკითხე ეჭვიანად.
– არა, ჯერ არა. ახლა მხოლოდ ჩამოუყალიბებელი ნაყოფი ხარ. იზრდები. როცა თითოეული ადამიანის სიცოცხლით იცხოვრებ და მოილევ, დაბადებისთვის მზად იქნები.
– გამოდის, რომ მთელი სამყარო, უბრალოდ…
– კვერცხია.ახლა კი დროა, ახალი სიცოცხლე დაიწყო – გიპასუხე მე და შენს გზაზე გაგიშვი.
View all posts by litagora
Previous Previous post: ლიტაგორას კინო პოდკასტი #5: კენ ლოუჩი, ვეტერანი მეამბოხე
Next Next post: თანამედროვე კინემატოგრაფიის 10 მოქმედი, გამორჩეული კინო ოპერატორი
One thought on “ენდი უირის “კვერცხი,” ქართული თარგმანი”
June 24, 2016 at 3:18 am
ბრრ… რა კარგი იყო!
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Enter your email address to follow this blog and receive notifications of new posts by email.
ყველაზე ნახვადი ბოლო 48 საათში
კასანდრა - ომი ქალის თვალთახედვით
15 სერიალი, რომელიც დაგავიწყდათ, ან ყურადღება არ მიაქციეთ
მურთაზ ჩიქოვანი | სტენდ-აფ კომედია
ჟოზე სარამაგუ: მწერალი, რომელიც ვატიკანს დაუპირისპირდა
ჩარლზ ბუკოვსკი: მონებს არასდროს უხდიან იმდენს, რომ გათავისუფლდნენ...
ეჟენ დელაკრუას თავისუფლება მიუძღვება ხალხს | რატომ ვტყუვდებით?
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 224 other followers
Already have a WordPress.com account? Log in now.